MJD มั่นใจโครงการ “เมทริส พัฒนาการ-เอกมัย” สร้างเสร็จพร้อมโอนปี 64 ตามแผน
MJD มั่นใจโครงการ “เมทริส พัฒนาการ-เอกมัย” มูลค่า 1.35 พันลบ. สร้างเสร็จพร้อมทยอยโอนไตรมาส 2/64 ตามแผน
MJD มั่นใจโครงการ “เมทริส พัฒนาการ-เอกมัย” มูลค่า 1.35 พันลบ. สร้างเสร็จพร้อมทยอยโอนไตรมาส 2/64 ตามแผน
19 ส.ค. 2563

นางสาวจินดาภา จงสฤษดิ์ ผู้อำนวยการอาวุโสฝ่ายพัฒนาโครงการ บริษัท เมเจอร์ ดีเวลลอปเม้นท์ จำกัด (มหาชน) หรือ MJD พร้อมด้วย นายเชิดศักดิ์ อัมพรสุขสกุล กรรมการผู้จัดการ บริษัท แสงฟ้าก่อสร้าง จำกัด และ  นายวีระชัย บริราชเดชากุล กรรมการผู้จัดการ บริษัท บิวเทค จำกัด โดยมี นายกิตติศักดิ์  ธีรอักษรพัฒน์ ผู้อำนวยการฝ่ายโครงการก่อสร้าง บริษัท อินเทลลิเจ้นซ์ คอนสตรัคชั่น แมเนจเม้นท์ จำกัด (ไอซีเอ็ม) หรือ ICM ร่วมลงพื้นที่ตรวจความคืบหน้างานก่อสร้างโครงการคอนโดมิเนียม เมทริส พัฒนาการ-เอกมัย (Metris Pattanakan-Ekkamai) โครงการ High Rise สูง 29 ชั้น จำนวน 341 ยูนิต มูลค่าโครงการ 1,350 ล้านบาท ใกล้แอร์พอร์ตลิงค์และทางด่วนรามอินทรา-อาจณรงค์ ซึ่งขณะนี้การก่อสร้างโครงการในหมวดงานโครงสร้างเสร็จสิ้นไปแล้วเกือบ 100% โดยงานก่อสร้างภาพรวมเสร็จสิ้นไปแล้วราว 70% คาดว่าจะก่อสร้างแล้วเสร็จในช่วงไตรมาส 2 ปี 2564 ตามเป้าหมาย
สำหรับโครงการเมทริส พัฒนาการ-เอกมัย ตั้งอยู่ในทำเลที่สะดวกในการเดินทาง ใกล้จุดขึ้น-ลงทางด่วน รายล้อมด้วยห้างสรรพสินค้า คอมมูนิตี้มอลล์ และสถานศึกษามากมาย ตอบโจทย์ไลฟ์สไตล์คนรุ่นใหม่ด้วยขนาดห้องที่ใหญ่กว่าเมื่อเปรียบเทียบกับโครงการในละแวกใกล้เคียง ใส่ใจทุกรายละเอียดตั้งแต่คุณภาพการก่อสร้างไปจนถึงการตกแต่งในทุกจุด โดดเด่นด้วยการออกแบบสถาปัตยกรรมสไตล์ “Mid-Century Modern”
โดยตัวอาคารเลือกใช้โทนสีเหลืองมัสตาร์ดที่สะดุดตาแต่ยังคงมอบความงามเหนือกาลเวลา (Timeless Design) ตามสไตล์ เมเจอร์ ดีเวลลอปเม้นท์ ภายในโครงการเขียวชอุ่มด้วยพื้นที่สวนขนาดใหญ่ เหมาะกับการพักผ่อนสูดอากาศดีๆ ให้เต็มอิ่ม และโครงการนี้ยังเป็น Pet-Friendly Residences ที่มีพื้นที่ส่วนกลางที่ออกแบบเป็นพิเศษเพื่อตอบโจทย์คนที่ต้องการเลี้ยงสัตว์บนคอนโด ราคาเริ่มต้น 2.69 ล้านบาท ผ่อนสบาย 3,900 บาท/เดือน